18/06/2021 | Administración LocalMunicipal
Neda
Bases reguladoras do procedemento para a provisión mediante concurso dun posto de traballo de administrativo, reservado a persoal funcionario de carreira

Polo presente faise público que a Xunta de Goberno Local, en sesión ordinaria celebrada o día 14/06/2021, aprobou as bases que seguidamente se transcriben: BASES REGULADORAS DO PROCEDEMENTO PARA A PROVISIÓN MEDIANTE CONCURSO DUN POSTO DE TRABALLO DE ADMINISTRATIVO, RESERVADO A PERSOAL FUNCIONARIO DE CARREIRA. Primeira.–Obxecto das bases: natureza e funcións do posto para prover. O obxecto destas bases é a provisión mediante concurso dun posto de traballo de persoal funcionario de carreira, existente na relación de postos de traballo do Concello (código 01.00.00.06), que ten asignada unha praza da Escala de Administración Xeral, Subescala Administrativa, subgrupo C1, incluída no cadro de persoal do Concello. O posto cuxa provisión se regula nestas bases ten as seguintes características: Denominación: administrativo (modernización e xestión da información). Nivel de complemento de destino: 22. Complemento específico: 15.720,76 euros brutos anuais. As funcións propias do posto de traballo ao que se adscribe a praza están incluídas na ficha descritiva segundo a modificación da RPT aprobada polo Pleno da Corporación na sesión do 22 de marzo de 2021, e son as seguintes: – Colaborar na xestión de expedientes e seguimento dos asuntos propios. – Colaborar na organización dos respectivos servizos. – Tramitar expedientes e documentos. – Redactar acordos ou resolucións de conformidade cos modelos que sexan facilitados pola Secretaría do Concello. – Informar e atender ao público, en defecto de auxiliares e subalternos. – Distribuír e supervisar o traballo dos Auxiliares. – Responsabilizarse das tarefas de estatística, padrón e administración electrónica. – Tramitación de subvencións e axudas públicas. – Apoio directo á Secretaría en trámites relativos a órganos colexiados. – Calquera outra, propia da súa capacitación profesional, e vinculada co eido competencial no que se integra. Segunda.–Dotación orzamentaria. O posto para prover e a praza asignada ao mesmo conta con cobertura orzamentaria, existindo crédito adecuado e suficiente para facer fronte ás correspondentes obrigacións económicas. Terceira.–Forma de provisión. A forma de provisión do posto é o concurso, de acordo co artigo 79 do Texto Refundido do Estatuto Básico do Empregado Público, aprobado por Real Decreto Lexislativo 5/2015, do 30 de outubro, e artigo 89 da Lei 2/2015, do 29 de abril, do emprego público de Galicia. Cuarta.–Normativa reguladora do procedemento de provisión. O procedemento de provisión regúlase por estas bases e serán de aplicación as seguintes normas: – Texto Refundido da Lei do Estatuto Básico do Empregado Público, aprobado por Real Decreto Lexislativo 5/2015, do 30 de outubro (TREBEP). – Lei 2/2015, do 29 de abril, do emprego público de Galicia – Lei 39/2015, do 1 de outubro, de Procedemento Administrativo Común das Administracións Públicas (LPACAP), como norma básica de procedemento administrativo. – Lei 40/2015, do 1 de outubro, do Réxime Xurídico do Sector Público (LRJSP), as súas normas básicas sobre funcionamento de órganos colexiados. – Real Decreto 364/1995, do 10 de marzo, que aproba o Regulamento Xeral de ingreso, provisión de postos de traballo e promoción profesional do persoal ao servizo da Administración Civil do Estado (RGI). Quinta.–Requisitos das persoas candidatas. Para ser admitidas no proceso de provisión as persoas aspirantes deberán reunir os seguintes requisitos: a) Ser funcionario de carreira, da escala de Escala de Administración Xeral, Subescala Administrativa, subgrupo C1, de calquera administración pública. b) Posuír a capacidade funcional para o desempeño das tarefas, non padecendo enfermidade ou defecto físico que impida a realización das correspondentes funcións. c) Non ter sido separado, mediante expediente disciplinario, do servizo de calquera das Administracións Públicas, nin atoparse inhabilitado para o exercicio de funcións públicas. No caso de ser nacional doutro Estado, non estar inhabilitado ou en situación equivalente nin ser sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. d) Estar en posesión do título de bacharel superior ou equivalente. Todos os requisitos deberán posuírse no día de finalización do prazo de presentación de solicitudes e manterse durante todo o proceso de provisión. Sexta.–Publicidade da convocatoria. A convocatoria do proceso de provisión farase pública no “Boletín Oficial do Estado” e no Diario Oficial de Galicia e as bases que o regulan publicaranse no Boletín Oficial da Provincia da Coruña. Tamén se fará pública no taboleiro de anuncios do Concello e a través da páxina web do mesmo www.neda.es. Sétima.–Prazo para a presentación de solicitudes. O prazo de presentación de solicitudes será de dez (10) días naturais, contados a partir do seguinte ao da publicación da convocatoria no “Boletín Oficial do Estado” ou no “Diario Oficial de Galicia”, o que mais tarde se produza. Oitava.–Lugar de presentación de solicitudes. As solicitudes para participar no proceso de provisión presentaranse no Rexistro Xeral do Concello sito na Avda. de Algeciras, n.º 34, 15510 Neda; no Rexistro Electrónico do mesmo ou en calquera dos rexistros e oficinas que indican o artigo 16.4 da Lei 39/2015, do 1 de outubro. Se a solicitude se presentase nas oficinas de correos, farase de acordo co artigo 31 do Real Decreto 1829/1999, do 3 de decembro, que aproba o regulamento de prestación dos servizos postais, facendo constar no sobre a referencia seguinte: “Concello de Neda. Provisión de posto de Administrativo. Avda. de Algeciras, n.º 34, 15510 Neda (A Coruña)”. Neste último caso, deberase remitir ao e-mail correo@neda. gal o resgardo xustificativo da admisión, dentro do prazo de presentación de instancias. Novena.–Documentación.1. A solicitude para tomar parte no proceso de provisión poderase descargar na páxina web municipal e dirixirase á Alcaldía do Concello de Neda. Igualmente as persoas interesadas a terán á súa disposición nas oficinas municipais sitas na Avda. de Algeciras, n.º 34, 15510 Neda.2. Coa solicitude as persoas candidatas presentarán os seguintes documentos: a) Fotocopia do documento nacional de identidade ou documento equivalente. b) Fotocopia da titulación esixida na convocatoria. c) Certificado que acredite de maneira fidedigna os servizos prestados, no que deberá constar a especialidade e categoría profesional, data de inicio e finalización. d) Para acreditar como mérito a asistencia a cursos de formación ou perfeccionamento, relacionados coas funcións que se han desenvolver, presentarase copia do certificado ou diploma de asistencia do curso con indicación do número de horas lectivas do curso e datas ou períodos de celebración. e) No caso de telo, fotocopia do certificado de coñecemento da lingua galega CELGA 4 ou equivalente. Décima.–Notificacións a realizar durante o procedemento. Tras a publicación das bases e a convocatoria, as notificacións que se deban realizar durante o procedemento faranse mediante a inserción de edictos no taboleiro de anuncios do Concello e na páxina web municipal. A data de inserción do edicto no taboleiro de edictos será a que marque o comezo dos prazos para o exercicio de accións que procedesen fronte ao acto de que se trate. Décimo primeira.–Emenda de solicitudes e aprobación da lista provisional de admitidos e excluídos. Terminado o prazo de presentación de solicitudes, aprobarase pola Xunta de Goberno Local a lista de aspirantes admitidos e excluídos. A lista provisional de admitidos e excluídos publicarase no taboleiro de anuncios do Concello de Neda e na web municipal, indicando, no seu caso, a causa de exclusión. Coa publicación da lista abrirase un prazo de dez (10) días naturais para que se poidan mendar as deficiencias que, no seu caso, se indiquen. Os erros de feito poderán emendarse en calquera momento, de oficio ou a pedimento dos interesados, de acordo co artigo 109.2 da Lei 39/2015, do 1 de outubro. Décimo segunda.–Aprobación da lista definitiva de admitidos e excluídos. Transcorrido o prazo para a emenda de deficiencias, aprobarase pola Xunta de Goberno Local a lista definitiva de candidatos admitidos e excluídos no procedemento de provisión. Esta lista definitiva publicarase no publicada en el taboleiro de anuncios do Concello e na web municipal. Décimo terceira.–Comisión de valoración: composición.1. De acordo co artigo 46 do Real Decreto 364/1995, do 10 de marzo, a Comisión de Valoración dos méritos estará integrada polos seguintes membros: a) Un presidente. b) Tres vocais. c) Un secretario, que terá voz e voto. Todos os membros da Comisión deberán pertencer a un corpo, escala ou categoría profesional para o ingreso no cal se requira unha titulación de nivel igual ou superior ao exixido para participar neste proceso.2. A designación dos membros da Comisión farase pola Xunta de Goberno Local e será publicada no taboleiro de anuncios e na páxina web do Concello, para xeral coñecemento e para que os candidatos poidan formular recusación.3. Todos os membros da Comisión actuarán con voz e con voto, salvo o secretario/a, que estenderá acta de cada sesión que se celebre.4. A Comisión de Valoración deberá axustar a súa actuación aos principios de imparcialidade e profesionalidade dos seus membros.5. Segundo as circunstancias do proceso, cando razóns técnicas ou doutra índole así o aconsellasen, a Comisión, a través da presidencia, poderá dispoñer a incorporación aos seus traballos con carácter temporal, de expertos que en calidade de asesores actuarán con voz pero sen voto. Décimo cuarta.–Constitución e actuación da Comisión de Valoración.1. Para a válida constitución da Comisión de Valoración, requirirase a presenza dos titulares da presidencia e a secretaría ou de quen lles substitúa, e da metade polo menos, dos seus membros, de acordo co artigo 17.2 da Lei 40/2015, do 1 de outubro, do Réxime Xurídico do Sector Público.2. A Comisión resolverá todas as dúbidas que xurdan sobre a aplicación das normas contidas nestas bases e determinará a actuación procedente nos casos non previstos nelas.3. A Comisión tomará as súas decisións por maioría simple, mediante votación nominal; en caso de empate repetirase a votación, e se tras a segunda votación persistise o empate, este o dirimirá a presidencia co seu voto de calidade. Para as votacións seguirase a orde establecida na resolución do nomeamento dos membros da Comisión, votando sempre en último lugar a presidencia.4. Os acordos só poderán ser impugnados nos supostos e na forma establecida na Lei 39/2015, do 1 de outubro.5. A Comisión continuará constituída ata que non se resolvan as reclamacións expostas ou as dúbidas que poida suscitar o procedemento selectivo.6. Deberán absterse de formar parte da Comisión, notificándoo á autoridade convocante, aquelas persoas en quen se dea algunha das circunstancias sinaladas no artigo 23 da Lei 40/2015, do 1 de outubro. Os candidatos poderán recusar aos membros da Comisión cando consideren que concorre algunha das devanditas circunstancias.7. As resolucións da Comisión vinculan á Administración sen prexuízo de que esta, se é o caso, poida proceder á súa revisión segundo os artigos 106, 107 e seguintes da Lei 39/2015 do 1 de outubro.8. A Comisión clasifícase na categoría segunda de acordo co artigo 30.1 b) do Real Decreto 462/2002, do 24 de maio, de indemnizacións por razón de servizo. Décimo quinta.–Desenvolvemento do proceso de provisión. A forma de provisión do posto de traballo será Concurso de Méritos, de acordo co artigo 79 do Texto Refundido da Lei do Estatuto Básico do Empregado Público, artigo 89 da Lei 2/2015, do 29 de abril, do emprego público de Galicia e cos artigos 39 e seguintes do Real Decreto 364/1995, do 10 de marzo. A puntuación total máxima será de 125 puntos. Décimo sexta.–Méritos.1. Valoraranse os méritos acreditados polos candidatos, adecuados ás características do posto, segundo o estipulado nestas bases.2. A valoración aprobada pola Comisión mostrará a puntuación obtida por cada candidato en cada un dos méritos avaliables e publicarase no taboleiro de anuncios municipal e na páxina web.3. A data de referencia para a valoración dos méritos será o último día do prazo de presentación de solicitudes de participación no proceso de provisión fixado na base sétima.4. Non se valorarán os méritos que non se aduzan e/ou acrediten dentro do prazo establecido. Con todo, se a Comisión de Valoración considerase que un mérito dos alegados non está suficientemente acreditado poderá solicitar ao candidato maior información ou documentación, sempre que iso non supoña a valoración de aspectos non alegados. Os méritos para valorar agrúpanse nos seguintes apartados: a) Antigüidade e grao: 1. Antigüidade: A puntuación máxima a obter neste apartado será de 50 puntos. Neste apartado valórase a experiencia profesional previa no desempeño de postos de traballo iguais ou similares ao que se opta, grupo C, na forma seguinte: I) Outorgaranse 1,50 puntos por ano completo ou fracción superior aos seis meses de servizos prestados nunha entidade local das enumeradas no artigo 3 da Lei 7/1985, do 2 de abril, ou naquelas entidades locais recoñecidas pola normativa autonómica, os seus organismos autónomos, ou en consorcios formados por entidades locais, en postos iguais ou similares ao que se opta, nas que fundamentalmente as tarefas para desempeñar estean relacionadas con materias de estatística, padrón, censo electoral e administración electrónica, tramitación de subvencións e axudas públicas, trámites relativos a órganos colexiados, persoal (xestión de expedientes e seguimento dos asuntos propios, nóminas, seguros socias e contratos laborais) e xestión de rexistros, acreditado mediante certificación expedida polo Secretario da entidade local de que se trate, con base nos documentos que consten no expediente ou na ficha descritiva do posto de traballo desempeñado. II) Outorgarase 1,00 punto por ano completo ou fracción superior aos seis meses de servizos prestados no ámbito doutras administracións públicas, os seus organismos autónomos, en consorcios onde sexa exclusiva ou maioritaria a presenza e participación da administración estatal ou autonómica, ou universidades públicas, entidades públicas empresariais ou sociedades mercantís de capital público, en posto igual ou similar ao que se adscribe a praza obxecto desta convocatoria, no ámbito das materias indicadas no apartado I) anterior, acreditado mediante certificación expedida por quen ostente a función de fe pública no organismo de que se trate, con base nos documentos que consten no expediente ou na ficha descritiva do posto de traballo desempeñado. Por servizos prestados entenderanse os realizados por contrato laboral ou nomeamento administrativo, reducíndose proporcionalmente, no seu caso, o prestado a tempo parcial.2. Grao persoal consolidado (máximo posible neste apartado 50 puntos). O grao persoal consolidado polos aspirantes valorarase na forma seguinte: – Por ter consolidado grao persoal/nivel igual ou superior ao posto que se solicita: 50 puntos. – Por ter consolidado grao persoal/nivel inferior como máximo en dous niveis ao posto que se solicita: 35 puntos. – Por ter consolidado grao persoal/nivel inferior de mais de dous e máximo catro niveis ao posto que se solicita: 20 puntos – Por ter consolidado grao persoal/nivel inferior de mais de seis niveis, ao posto que se solicita: 5 puntos. b) Cursos de formación e perfeccionamento (puntuación máxima 25 puntos). Neste apartado valoraranse os seguintes aspectos: – Realización de cursos de formación: valoraranse os cursos de formación sobre materias directamente relacionadas coas funcións propias do posto de traballo a desempeñar e que fosen convocados ou impartidos por institucións públicas, organizacións sindicais, universidades privadas ou colexios profesionais. – Valoraranse os cursos realizados ata a data de finalización de presentación de instancias, polo que non serán obxecto de valoración aqueles cursos que non concluísen na devandita data. – Non se valorarán os cursos que non acrediten as horas de duración. Tampouco se valorarán os cursos inferiores a 30 horas lectivas, os pertencentes a unha carreira universitaria, os de doutoramento, os derivados de procesos selectivos e os diplomas relativos a xornadas, simposios, seminarios e similares. A puntuación dos cursos será: – Cursos de entre 30 e 59 horas lectivas: 0,05 punto/hora lectiva. – Cursos de entre 60 e 99 horas lectivas: 0,06 puntos/hora lectiva. – Cursos de entre máis de 99 horas lectivas: 0,07 puntos/hora lectiva. Décimo sétima.–Proba de coñecemento do Galego. No suposto de que a persoa seleccionada clasificada en primeiro lugar non acreditase o coñecemento do galego mediante a aportación do certificado Celga 4 ou equivalmente, será obrigatoria a realización dun exercicio, na data fixada pola Comisión de Valoración. Este exercicio terá carácter obrigatorio e eliminatorio, e será cualificado como “Apto/a” ou “Non Apto/a”, quedando eliminada a persoa aspirante se non acadase a cualificación de “Apto/a”. No caso de eliminación procederase de igual xeito co segundo/a clasificado/a e así sucesivamente. Estará exenta da realización desta proba a persoa que acredite estar en posesión do Celga 4 ou equivalente. Décimo oitava.–Lista de candidatos e actuacións en caso de empate. Determinada a orde de cualificación definitiva pola Comisión, esta fará pública a lista de candidatos no taboleiro de anuncios da Casa do concello e na páxina web municipal, indicando as puntuacións obtidas por cada aspirante en cada unha das fases do procedemento e a cualificación total, ordenadas de maior a menor puntuación total. En caso de empate na puntuación acudirase para dirimilo á outorgada aos méritos, pola orde expresada. De persistir o empate resolverase mediante a realización dunha proba tipo test de carácter obrigatorio, que consistirá en contestar por escrito e nun tempo máximo de 15 minutos, a un cuestionario de 10 preguntas, que versarán sobre el temario que se recolle no Anexo II, cada unha con 3 alternativas de resposta sendo correcta soamente unha delas. A cualificación farase atendendo a seguinte fórmula: N= (A-F/3)/1. Sendo N= puntuación final da proba; A= preguntas acertadas; F= preguntas erradas ou non respondidas. Décimo novena.–Proposta de nomeamento.1. A Comisión de Valoración remitirá a proposta de nomeamento a favor da persoa que obtivese a maior puntuación total no concurso.2. A proposta da Comisión de Valoración será publicada no taboleiro de anuncios do Concello e na páxina web municipal. Vixésima.–Presentación de documentación polo/a aspirante proposto/a.1. O candidato proposto achegará os seguintes documentos: a) Fotocopia da tarxeta de afiliación á Seguridade Social, no seu caso, na que apareza o aspirante como titular. b) Orixinal e fotocopia do documento nacional de identidade ou, se non tivese a nacionalidade española, do pasaporte xunto co correspondente permiso de traballo. c) Declaración responsable de non ser separado mediante expediente disciplinario do servizo de ningunha Administración Pública, nin atoparse inhabilitado para o exercicio de funcións públicas. d) Os candidatos cuxa nacionalidade non sexa a española deberán acreditar que non están sometidos a sanción disciplinaria ou condena penal que impida, no seu Estado, o acceso á función pública. e) Declaración responsable de non atoparse incurso en causa de incapacidade ou incompatibilidade.2. O prazo para presentar os documentos enumerados no parágrafo anterior será de cinco (05) días naturais, contados a partir do seguinte ao da publicación da resolución da Comisión de Valoración coa proposta de nomeamento no taboleiro de anuncios do Concello de Neda. Vixésimo primeira.–Renuncia. Se o candidato proposto non tomase posesión do posto no prazo establecido para iso, ditarase Resolución nomeando ao seguinte candidato segundo a orde de puntuación establecido pola Comisión. Vixésimo segunda.–Toma de posesión.1. A persoa proposta pola Comisión tomará posesión do posto de traballo obxecto do concurso dentro dos tres (03) días hábiles a partir do seguinte ao da publicación do acordo de nomeamento.2. Se o candidato non acode á toma de posesión sen causa xustificada, salvo casos de forza maior, decaerá nos seus dereitos.3. Efectuada a toma de posesión, o prazo posesorio considerarase como de servizo activo para todos os efectos. Vixésimo terceira.–Natureza xurídica das bases e réxime de recursos. Estas bases e cuantos actos administrativos derívense delas e da actuación da Comisión de Valoración poderán ser impugnados nos casos e na forma establecida na Lei 39/2015, do 1 de outubro. Vixésimo cuarta.–Datos de carácter persoal.1. A participación no proceso de provisión implica o consentimento para que os datos persoais achegados sexan obxecto de publicación a través da súa inserción no nos boletíns oficiais, no taboleiro de anuncios da Casa do concello e na web municipal cando así o requira a tramitación do procedemento.2. Por aplicación do principio de especialidade, os datos persoais que poderán ser obxecto de publicación son o nome, apelidos e o número de DNI ou documento equivalente. Vixésimo cuarta.–Recursos. Contra o acto administrativo de aprobación das bases poderán interpoñerse os seguintes recursos: a) Con carácter potestativo un recurso de reposición ante o mesmo órgano que ditou a resolución impugnada, dentro do prazo dun mes, a contar desde o día seguinte ao da publicación desta resolución, segundo establece o artigo 124 da Lei 39/2015, do 1 de outubro, do Procedemento Administrativo Común das Administracións Públicas (LPACAP). b) Directamente contra esta resolución poderase interpoñer un recurso contencioso administrativo ante os Xulgados do Contencioso Administrativo de Ferrol, no prazo de dous meses, a contar desde o día seguinte ao da notificación ou publicación desta resolución, segundo dispón o artigo 46.1 da Lei 29/1998, do 13 de xullo, Reguladora da Xurisdición Contencioso Administrativa (LJCA). Se se optase por interpoñer o recurso de reposición potestativo, non poderá interpoñer recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida exercitar calquera outro recurso que estime pertinente. Contra o acto administrativo de convocatoria do proceso de provisión non poderá interpoñerse recurso, ao tratarse dun acto de trámite non cualificado, sen prexuízo de que os interesados poidan manifestar a súa oposición a este acto de trámite para a súa consideración na resolución que poña fin ao procedemento. Únense ás presentes bases os seguintes anexos: ANEXO I.–Modelo de solicitude. ANEXO II.–Temario a utilizar para resolver os empates. ANEXO I MODELO DE SOLICITUDE SOLICITUDE DEPARTICIPACIÓN NO CONCURSO CONVOCADO POLO CONCELLO DE NEDA PARA PROVISIÓN DE POSTO DE TRABALLO DE ADMINISTRATIVO RESERVADO A PERSOAL FUNCIONARIO DE CARREIRA DATOS PERSOAIS DESTINO ACTUAL SOLICITA a súa admisión ao procedemento de provisión mediante concurso de méritos do posto de traballo de administrativo, convocado polo Concello de Neda, para o que declara responsablemente que coñece e acepta as bases reguladoras e cumpre cos requisitos exixidos nas mesmas. Acompaña á presente a documentación acreditativa dos méritos segundo o previsto na Base 16 da reguladoras da convocatoria. En _______________________ a ______ de _____________________ do 2021. Sr. alcalde-presidente do Concello de Neda (A Coruña) ANEXO II Temario a utilizar para resolver posibles os empates Tema 1.–A Constitución Española de 1978: Estrutura e contido. Principios xerais. A reforma da Constitución. Tema 2.–Dereitos e deberes fundamentais dos españois. A súa garantía e suspensión. O Tribunal Constitucional. O defensor do pobo. Tema 3.–Administración electrónica e servizos ao cidadán. Servizos telemáticos. Oficinas integradas de atención ao cidadán. Tema 4.–A Administración Electrónica e as novas tecnoloxías na Administración. Sede electrónica. Sistemas de identificación. Protección de Datos de Carácter Persoal. Relacións electrónicas entre Administracións. Tema 5. Dereitos e obrigacións das persoas na súa relación coas administracións públicas. Obrigacións da administración. Termos e prazos. Tema 6. Requisitos dos actos administrativos. Eficacia dos actos. Nulidade e anulabilidade. Tema 7. Fases do procedemento administrativo: Iniciación, ordenación e instrución, finalización e execución. Tema 8.–A revisión dos actos en vía administrativa: Revisión de oficio. Recursos administrativos. Recurso contencioso-administrativo. Tema 9.–O persoal ao servizo das Entidades Locais: Funcionarios, Persoal Laboral, Persoal Eventual e Persoal Directivo Profesional. Adquisición e perda da condición de funcionario/a. Situacións administrativas. Dereitos e deberes dos funcionarios/ as. Incompatibilidades. Tema 10.–Elementos do municipio: o termo municipal. A poboación. O empadroamento. Neda, 15/06/2021. O alcalde Asdo.: Ángel Alvariño Saavedra